b'\n_START_ARTICLE_\nGeneralmajor (Slovenska vojska)\n_START_PARAGRAPH_\nGeneralmajor je najni\xc5\xbeji generalski \xc4\x8din v Slovenski vojski; ponovno je bil uveden 22. maja 2002 z Ukazom o razglasitvi zakona o spremembah in dopolnitvah zakona o obrambi (ZObr-C). Generalmajor Slovenske vojske je tako nadrejen brigadirju in podrejen generalpodpolkovniku.\n_START_SECTION_\nZgodovina\n_START_PARAGRAPH_\n\xc4\x8cin generalmajorja Slovenske vojske je bil prene\xc5\xa1en iz Jugoslovanske ljudske armade preko Teritorialne obrambe Republike Slovenije. Do leta 1993 je bil \xc4\x8din generalmajorja najni\xc5\xbeji generalski \xc4\x8din, nato pa je bil tega leta uveden \xc4\x8din brigadirja, ki je postal najni\xc5\xbeji generalski \xc4\x8din. Z reformo \xc4\x8dinov leta 1995 pa je bil \xc4\x8din generalmajorja ukinjen in ponovno uveden \xc5\xa1ele leta 2002.\n_START_SECTION_\nOznaka\n_START_PARAGRAPH_\nOznaka \xc4\x8dina je sestavljena iz treh, med seboj povezanih plo\xc5\xa1\xc4\x8dic. Na ve\xc4\x8dji je lipov list, obkro\xc5\xbeen z olj\xc4\x8dnim vencem. Nanjo se povezujeta dve manj\xc5\xa1i, o\xc5\xbeji plo\xc5\xa1\xc4\x8dici; na obeh se nahaja en lipov list.'